section_heading: Karijera
paragraph_text: S nogometnom karijerom Tomislav Labudović započeo je u NK Zagrebu. Tijekom 2001. godine standardni je igrač hrvatske nogometne reprezentacije U-17. Odigrao je tri utakmice kvalifikacija za Euro U-17 s rezultatima, protiv Albanije (5-2), Mađarske (1-1) i Azerbajdžana (2-0). U razdoblju od 2004. do 2009. godine pod vodstvom trenera Miroslava Blaževića te Mile Petkovića, afirmirao se kao mladi igrač velikog potencijala i talenta, te upisuje 125 nastupa za 1. HNL s 23 godine.